सकरा आने के बाद महातीम पुत्र-स्व0 राम किशन, जो वही के वासी है, मिले और हम लोगों को ढ़ाढ़स बधाया और सोमवार को मानवाधिकार जननिगरानी समिति, वाराणसी के कार्यालय में लेकर आये। जहां से हम लोगों ने जान-माल की सुरक्षा और बकाया मजदूरी 45,000 ईंटों के संदर्भ में हलफनामामय शपथ-पत्र श्रमायुक्त, वाराणसी मण्डल, वाराणसी और जिलाधिकारी-गाजीपुर को 20 दिसम्बर, 2011 को भेजे। किसी प्रकार की कार्यवाही नही हुयी, उल्टी भट्ठा मालिक मुझे और मेरे पिता पौहारी को खोज रहा था। हम लोग भागे-भागे फिर रहे थे, तभी चुनाव के समय वोट डालने अपने गाँव गये हुए थे, वहां भरत भी आया हुआ था, वह काफी रो रहा था और भट्ठा से छुटकारा पाने के लिए बोला, हम लोग उसे सकरा ले गये। इस बीच भट्ठा मालिक हमारे रिश्तेदारों-परिचित मुसहर को पकड़कर कागजातों पर हस्ताक्षर करवाता था की हम लोग पैसा लेकर भाग गये है।